Балалар йортонда ниндәй генә яҙмышлы балалар юҡ. Иң аяныслыһы – уларҙың күптәренең ата-әсәһе иҫән, әммә ғәзиз балаларының яҙмышы менән, исмаһам, бер тапҡыр ғына ҡыҙыҡһынһасы! Шуға ҡарамаҫтан, иң бәләкәйҙәр өсөн ата-әсәһенән дә ҡәҙерлерәк, уларҙан да һәйбәтерәк кеше юҡ, уларҙы фәрештәләй күреп яраталар, көтәләр. Ә бына, көтөп-көтөп тә, ғәзиздәрен көтөп ала алмаған үҫмерҙәрҙең күңелдәре ҡата башлай, яҡындарына булған асыуын бөтә донъяға күсерәләр.